Baselet ST. LOUIS | Stories from Haiti/Istwa ki sot Ayiti
— ST. LOUIS Bazelet
Di m’ sa w’ te santi 14 fevriye 2011/Tell me what you felt on February 14, 2011
M’ te santi frison lè w t’ap touche m
M pat wè lè w te bo m
M pat tande lè w t’ap souse m
M te wè zetwal file lè w te karese m
Tout venn tiyo m te pran ponpe
Ki te fè m anvi voye, voye jete
Mezi dlo nan kò m ki t’ap koule
Wouf! Cheri, mon amou, ou te fè m sikre
Tankou yon pòm nan kabare sen valanten
Ki t’ap fè m soufri, plenyen.
Cheri manyen m miyonnen m
Paske se sèl ou menm
Ki fè m bebe lala
Lè w di m je tèm ochokola
Ki te fè m di, ay, wouch, olala
Gade manje m la.
Tags: Love/Lanmou, Sex/Sèks, Valentine's Day Special/Jou Sen Valenten
Lanmò/Death
Lanmò se yon mistè
Tonbe sou la tè
Ak yon gou amè
Nan bouch la mizè
Ki fè m’ap soufri san rete
Pafwa mwen anvi trepase
Pou m’al rankontre
Paran m yo ki deja antere
Lanmò se yon ansasen
Ki toujou ap tann pelen
Pou fè figi m fennen
Jiskake de je n fèmen
Vwayaje pou peyi san chapo
Ak yon mak kolboso
Kite pa gran paran nou yo
Kòm yon pi gwo kado.
O! Bondye ban n esperans
Pou n jwenn delivrans
Kòm yon dènye chans
Devan w ki gen anpil pasyans.
— ST. LOUIS Baselet
Tags: death/lanmò
Plezi pa m/My pleasure
Se lè m pran tout tan m
Pou m gade bèl fanm
Kap pase devan m
Ki mache nan san m
Rèv pa m
Se chèche yon fanm
Ki chofe andan m
Mete nan yon chanm
Kòm medikaman m
Pou janm konnen flan m
Jou bondye voye yon banm
M’ap ranje tout dan m
Pou m manje l’ kwè moso yan m
K’ap di
Koupe m, manje m, ban m van m
E m konnen fant jan m
Se sèl boul dyaman m
Ki fè m toujou dyan m.
Anverite, anverite fanm
Se sik nan ji kachiman m
Pou mwen ou se te jenjan m
Ki chofe tout san m.
Tags: Love/Lanmou, Plezi/Pleasure
Women/Fanm Le NouvellisteAn error has occurred; the feed is probably down. Try again later.	Create a free website or blog at WordPress.com. Stories from Haiti/Istwa ki sot Ayiti	Create a free website or blog at WordPress.com. Post to